CELEX: C2006/224/19
Language: et
Date: 2006-09-16 00:00:00
Title: Kohtuasi C-83/05: Euroopa Kohtu (kuues koda) 13. juuli 2006 aasta otsus (Amstgericht Feriburgi eelotsusetaotlus) — Bernd Voigt versus Regierungspärsidium Karlsruhe-Brette (Siseturu toimimine — Õigusaktide ühtlustamine — Mootorsõidukid — Ühenduse kinnitusmenetlus — Direktiiv 70/156/EMÜ — Ulatus — Sõidukitüüpide tehniliste omaduste alusel klassifitseerimine — Liikluse nõudeid reguleerivate siseriiklike õigusnormide mõju sõidukite klassifitseerimisele)

16.9.2006   
            
            
               ET
            
            
               Euroopa Liidu Teataja
            
            
               C 224/11
            
         Euroopa Kohtu (kuues koda) 13. juuli 2006 aasta otsus (Amstgericht Feriburgi eelotsusetaotlus) — Bernd Voigt versus Regierungspärsidium Karlsruhe-Brette
   (Kohtuasi C-83/05) (1)
   
   (Siseturu toimimine - Õigusaktide ühtlustamine - Mootorsõidukid - Ühenduse kinnitusmenetlus - Direktiiv 70/156/EMÜ - Ulatus - Sõidukitüüpide tehniliste omaduste alusel klassifitseerimine - Liikluse nõudeid reguleerivate siseriiklike õigusnormide mõju sõidukite klassifitseerimisele)
   (2006/C 224/19)
   Kohtumenetluse keel: saksa
   Eelotsusetaotluse esitanud kohus
   Amstgericht Feriburg
   Põhikohtuasja pooled
   
      Hageja: Bernd Voigt
   
      Kostja: Regierungspärsidium Karlsruhe-Brette
   Kohtuasja ese
   Eelotsusetaotlus — Amstgericht Feriburg — Nõukogu 6. veebruari 1970. aasta direktiivi 70/156/EMÜ liikmesriikide mootorsõidukite ja nende haagiste tüübikinnitusega seotud õigusaktide ühtlustamise kohta (EÜT L 42, lk 1; ELT eriväljaanne 13/01, lk 44), muudetud nõukogu 18. juuni 1992. aasta direktiiviga 92/53/EMÜ (EÜT L 225, lk 1; ELT eriväljaanne 13/11, lk 205; edaspidi “direktiiv 70/156”) tõlgendamine — Ühenduse tüübikinnitust omava M1 kategooria (sõiduauto) sõiduki registreerimine liikmesriigi poolt — Siseriiklike ametiasutuste võimalused karistada nimetatud sõiduki juhti teatud kaubikutele ettenähtud normide rikkumise eest — Üksnes kaubikutele kehtiv kiiruspiirang kiirteel
   Resolutiivosa
   Nõukogu 6. veebruari 1970. aasta direktiivi 70/156/EMÜ liikmesriikide mootorsõidukite ja nende haagiste tüübikinnitusega seotud õigusaktide ühtlustamise kohta, muudetud nõukogu 18. juuni 1992. aasta direktiiviga 92/53/EMÜ, tuleb tõlgendada selliselt, et sellega ei ole vastuolus siseriiklik õigusnorm, mille kohaselt ei kohaldata sellisele sõidukile, nagu põhikohtuasjas käsitletud sõiduk, sõiduautodele kehtivaid kiirust reguleerivaid siseriiklikke norme, vaid raskeveokitele kehtivaid norme, vaatamata sellele, et asjaomane sõiduk on nimetatud direktiivi kohaselt väljastatud ühenduse tüübikinnituse alusel registreeritud sõiduautona.
   
      (1)  ELT C 82, 02.04.2005.